VARSOVA, PUOLA 13. TAMMIKUUTA, 22 TUNTIA ENNEN HÄTÄKUTSUA
Hyvät kuulijat. Tänään on keskiviikko,
mutta ehkä voimme taivuttaa todellisuutta hieman.
Tuleeko perjantai nopeammin, jos me kaikki kuuntelemme tätä kappaletta?
Mitä? Nukkuuko Monika vielä?
Kyllä, onneksi.
Malmössä on IKEA.
Ostan hänelle pinnasängyn.
Milloin tulet takaisin?
Nopeammin kuin haluat.
Pidä huolta äidistäsi ja siskostasi.
Älä lorvi Macioszekin pojan kanssa.
Käyttäydy kuin mies.
Hellitä hetkeksi. Juokaa teenne.
Kiitos. -Ole hyvä.
Otatteko munakokkelia vai paistettuja munia?
Kokkelia. -Paistettuja.
Paistettuja munia siis.
En tiedä. Katsotaan, mitä tapahtuu.
Tule!
Tullaan. -Aga!
Voileivät!
Mikä päivä on? -Kolmastoista.
Onneksi ei ole perjantai.
Saat Scanian, koska MAN on tarkastuksessa.
Sopiiko se?
Totta kai. -Ai niin. Tämä myös.
Turvallista matkaa.
Kiitos.
PUOLAN ASEVOIMAT
Huomenta.
Jo oli aikakin.
Viljelijät lakkoilevat.
Paljonko lastia on?
Liikaa vietäväksi.
Voi vittu.
Niitä on paljon. -Helvetin paljon.
On keskiviikko 13. tammikuuta kello 8.30.
Rannikolta Warmian ja Masurian kautta on odotettavissa voimakasta tuulta,
jonka nopeus voi kohota 33 metriin sekunnissa.
Tiedossa on rankkasadetta ja räntää.
Lämpötila on… -Katso.
…kahdesta viiteen celsiusastetta, mutta tuulen takia tuntuu…
Helvetti soikoon.
Rva Kaczkowska. Purjehtiko miehenne usein Ruotsiin?
Joskus jopa neljä kertaa kuukaudessa.
Oliko reitti tuttu?
Se oli ainoa reitti, jolla hän työskenteli.
Kuinka usein hän purjehti Jan Heweliusz -lautalla?
En tiedä tarkkaan, mutta usein.
Kiinnittikö mikään hänen huomiotansa?
Kertoiko hän teille mistään?
Ehkä hän oli huolissaan jostain huomaamastaan.
Mieheni ei pitänyt purjehtimisesta talvella.
Hän pelkäsi myrskyjä.
Ollessaan Heweliuszillako? -Ei vain silloin.
Entä Heweliuszilla?
Silläkin. -Entä Karkonoszella?
Suokaa anteeksi.
Tällä ei ole mitään yhteyttä asiaan. -Yritän vain osoittaa,
että hra Kaczkowski yleensä pelkäsi ylittää Itämeren talvella,
eikä ainoastaan Heweliuszilla. Eikö ollutkin niin?
No niin. Palataan asiaan.
Kysyn uudestaan. Kertoiko miehenne mitään Heweliuszista?
Ehkäpä kapteenin tai miehen epätavallisesta käytöksestä.
Älkää johdatelko kuulusteltavia. -Hiljaisuutta, hra Budzisz.
Voisitteko ystävällisesti kertoa meille,
sanoiko miehenne mitään kapteenista tai miehistöstä?
En tiedä, mitä ajatte takaa.
Mikä on tämän esityksen ja läsnäoloni tarkoitus?
Kaikki ovat pettäneet minua.
Kukaan ei ole pyytänyt anteeksi tapahtuneesta.
Menin hakemaan miestäni Świnoujściesta, koska hänen kerrottiin selviytyneen.
Kun saavuin sinne poikani kanssa, se osoittautui virheeksi.
Ymmärrättekö?
Virheen voi tehdä, kun näppäilee puhelinnumeron -
eikä silloin, kun selvittää eloonjääneitä.
Tiedättekö, miltä minusta tuntui, kun tajusin,
että minua odotti täysin vieras ihminen?
Hyvä rouva. Ymmärrämme katkeruutenne.
Olemme syvästi pahoillamme virheestä.
Sitä ei ehkä olisi tapahtunut, jos Heweliusz olisi pidetty…
Hyvä herra.
Vakuutan teille, että olen vihainen ja raivoissani -
kapteenia ja miehistöä kohtaan,
mutta näen kyllä, mitä täällä tapahtuu.
Olen yksinkertainen nainen, mutta en ole tyhmä.
Ymmärrän, mitä teette.
Olette tärkeitä ja vaikutusvaltaisia, mutta välitätte vain itsestänne.
Minä taas joudun maksamaan mieheni velat!
Rva Kaczkowska, rauhoittukaa…
Ei! Älä keskeytä minua. Anna minun puhua loppuun.
En tiedä, oliko syyllinen kapteeni, mutta yksi asia on varma.
Teidän edustamanne valtio on pettänyt meidät!
Te kaikki petitte! Ette olleet tarpeeksi valppaita!
Uhrien lesket ja perheet joutuvat kärsimään kustannukset.
Toivon vain,
että meidät jätettäisiin rauhaan.
Että tämä kaikki olisi ohi.
Tiedän nimittäin,
että täällä ei ole oikeutta.
Kukaan täällä ei välitä totuudesta.
Tajusin sen täysin, kun minulle kerrottiin, mitä todistaa.
Kuka kertoi?
Haluan vain…
Haluan tietää, mitä mieheni tunsi,
kun hän kuoli.
Ajatteliko hän minua ja lapsiamme?
Miten niin teille kerrottiin, mitä todistaa?
Ei väliä.
Anteeksi. -Mitä miehenne kuljetti?
Aseita ja ammuksiako? -Hiljaisuus!
Vaadin hiljaisuutta.
Hiljaisuutta, pyydän!
Hiljaisuutta, hyvät naiset ja herrat!
Olkaa hiljaa, hyvät naiset ja herrat!
Kutsumme seuraavan todistajan.
Vielä yksi kysymys. Tiesikö miehenne, mitä lastina oli?
Painu vittuun!
Rauhoitu.
Olette toksikologian asiantuntija.
Kyllä.
Tutkitte Heweliuszilla kuolleiden miehistön jäsenten -
mahan sisällön, ettekö vain?
Kyllä, joidenkin heistä.
Herättikö mikään huomionne erityisesti?
Yhden vainajan vatsasta löytyi pieni määrä alkoholia.
Voidaanko sen takia siis olettaa,
että miehistön jäsenet olisivat olleet humalassa?
En voi vahvistaa sitä sataprosenttisesti,
mutta se on mahdollista.
Jos sitä ei voi vahvistaa, sitä ei voi käyttää syytteenä.
En antanut teille puheenvuoroa.
Mainitsitte pienen määrän alkoholia.
Ketä se oikein koski?
Perämies Skrzypczyńskiä.
Mieheni vihasi alkoholia. -Järjestystä.
Törkeitä valheita! -Vaadin järjestystä!
Ei enempää kysymyksiä. -Kiitos.
Anteeksi, minulla on yksi kysymys. -Olkaa hyvä.
Testattiinko, oliko kapteeni Ułasiewiczin ruumiissa -
jälkiä alkoholista?
Tietenkin.
Ja?
Jälkiä alkoholista ei löytynyt.
Ei enempää kysyttävää.
Kiitos, voitte mennä. -Kiitos.
Kutsumme nyt todistajaksi -
majuri Artur Ferencin.
Hiljaisuutta.
Kertokaa koko nimenne.
Nimeni on Artur Antoni Ferenc. Olen majuri.
Tutkin Jan Heweliusz -lautan uppoamista tiedustelupalveluille.
Muistutan valastanne. -Saanko esittää kysymyksen?
Kysy vain. -Kiitos.
Miksi tiedustelupalvelut aloittivat tutkinnan?
Johtuiko se lastista?
En ymmärrä kysymystä.
Tutkimme sabotaasia tai terrorismia mahdollisena syynä.
Ja? -Hylkäsimme hypoteesin nopeasti.
Tutkinnan aikana löysimme muita mielenkiintoisia faktoja.
Kuten mitä?
Tässä ovat kapteeni Andrzej Ułasiewiczin potilastiedot.
Olkaa hyvä ja esittäkää asiakirjat.
Kiitos.
Viime vuonna kapteeni joutui onnettomuuteen.
Sairaalan kotiutuspaperien mukaan -
hän ei ehkä olisi voinut käyttää ajoneuvoja.
Neurologilla käynnin jälkeen mieheni todettiin ajokuntoiseksi.
Se merkitään muistiin, rva Ułasiewicz.
Tarvitsemme kuitenkin todistuksen.
Onko teillä todistus? -Se on Kubaralla.
Jatkakaa, majuri. -Kiitos.
Kapteeni ei ollut ainoa, jolla on vakavia terveysongelmia,
jotka saattoivat vaikuttaa navigointitaitoihin -
ja kykyyn arvioida tilannetta merellä.
Waldemar Skrzypczyński -
oli käynyt silmäleikkauksessa vähän ennen onnettomuutta.
Inhottavaa! Tapoitte mieheni ja nyt loukkaatte häntä!
Hiljaisuutta!
Pyytäessään apua hätäkutsun aikana -
kyseinen miehistön jäsen antoi väärän sijainnin,
mikä luonnollisesti saattoi viivyttää pelastustehtävää.
Mitä tarkoitat? -Leikkaus oli onnistunut.
Vaadin hiljaisuutta!
Mitä oikein puhutte?
Te ja yhteistyökumppaninne ovat amatöörejä.
Tiedätte yhtä paljon laivastosta kuin sumopainista.
Vain kapteeni voi kertoa aluksen sijainnin.
Eikö niin, kapteeni Kubara?
Järjestystä saliin.
Järjestystä, naiset ja herrat!
Miten tiedämme väärästä sijainnista? Siitä ei mainita missään.
Pelastustehtäväkin viivästyi, koska sijaintia ei tiedetty.
Kerrohan, Piotr…
Miksi sabotoit tätä?
En sabotoi.
Minusta tämä on halveksittavaa.
Väitätte, että Ułasiewicz oli töihin pystymätön juoppo.
Heniek. Se on inhottavaa.
Vaikka syy olisi ollut hänen, häntä ei saa loukata.
Tuomion on oltava puolueeton. -Niin se onkin.
Andrzej oli minunkin ystäväni, mutta hän antoi väärän sijainnin.
Olin sillalla ja kuulin hänet. -Mistä tiedät, että hän sanoi väärin?
Se oli väärin! Kuulin heidän viestinsä.
Sijainti oli maaperällä.
Etkö usko minua?
Yritä edes olla puolueeton.
Miksei yhtiön osallisuutta huomioida?
Tai lautan vikoja, joista yhtiö tiesi. -Piotr. Se oli sinunkin laivasi.
Sinäkin vastasit sen turvallisuudesta. Katso peiliin ja kysy itseltäsi:
Mitä teit estääksesi tämän tragedian?
Tulitko kysymään neuvoa?
Nyt on liian myöhäistä.
Minun olisi pitänyt pysyä erossa tästä.
He tuhoavat Ułasiewiczin ja koko miehistön -
silmää räpäyttämättä.
Ja minä allekirjoitan sen.
He tekevät, mitä haluavat.
Kukaan ei vahdi heitä. -Sinä.
Sinä vahdit.
Minä olen pelkkä keulakuva.
Huomaatko sen vasta nyt?
Olemme aina joutuneet purjehtimaan paskameressä.
Purjehdus oli ennen seikkailua.
Nyt se on bisnestä.
Se ei muutu.
Kowalik on täysi paskiainen,
mutta hän menestyy tässä uudessa maailmassa.
Siksi hän vie voiton -
ja te häviätte.
Mennäänkö sisään?
Ei vielä.
Meri on kaunis tänään.
Toitko minulle jotain?
Onko äiti paikalla?
Lähdetkö jo?
Tulen uudestaan, kun käsittely on ohi.
Kun olit pieni, kävin usein meressä uimassa.
Seisoit rannalla -
ja huusit kurkku suorana, että tulisin takaisin.
Muistatko?
Pelkäsit, etten palaisi.
Poikani…
Tiedät kai, ettei meri ole kaikista tärkein?
Kaikki päättyy lopulta.
En halua, että sinulle käy kuten hänelle.
Äiti…
Luulen, että se kestää kauemmin.
Tulen kohta hulluksi.
Täti ei jätä minua rauhaan. Hän kyselee, miltä tuntuu.
Kestä vielä hetki.
Äiti. Miksi he kohtelevat isää niin hirveällä tavalla?
En tiedä.
Yritä olla ajattelematta sitä.
Älä lue sanomalehtiä äläkä usko, mitä TV:ssä sanotaan.
En.
Olet rakas. -Sinä myös.
Hei hei.
En tiedä, voidaanko mitään saada aikaan.
Olen pahoillani. Teen, mitä voin.
Syytetäänkö Andrzejia kaikesta?
Tiedätkö, miltä Agasta tuntuu?
Teidän on todistettava, ettei käännös tuulessa ollut virhe.
Hänellä oli varmasti syy. -Minäkin uskon niin,
mutta jos emme ymmärrä syytä,
me häviämme.
Entä sotilaslasti?
Se aiheutti varmasti ylikuormitusta.
Ehkä siitä voisi saada jotain konkreettista.
Lautat kulkevat yleensä ylikuormitettuina. Silti ne saapuvat satamaan.
Heweliusz kaatui käännöksen takia.
Niin ei toimita sellaisessa säässä.
Tulemmeko mukaan?
Ei kiitos. Minä pärjään.
Oletko varma? Jos tarvitset… -Olen varma.
Haluan vain, että se on ohi.
Voin palata merelle ja ansaita kunnon rahaa.
Miksi?
Kiitos, hra Janicki.
Ei muita kysymyksiä. -Kiitos.
Onko hra Janickille lisäkysymyksiä? -Kyllä.
Olkaa hyvä.
Hra Janicki.
Haluan selventää pari asiaa,
sillä olen kiinnostunut asiantuntemuksestanne.
Tiesittekö, että Heweliuszilla oli vakausongelmia?
Kyllä. Kaikki tiesivät niistä.
Tiedättekö, miksei se ollut vakaa?
Suokaa anteeksi. Todistajan pätevyys ei kata tätä.
Ehkä se johtui siitä, että kannen tulipalon jälkeen vuonna 1986 -
kannelle kaadettiin betonia rahansäästösyistä.
Tällöin lautta ylikuormittui 115 tonnilla -
kolmen kerroksen korkeudella vesirajan yläpuolella.
Hyvä asianajaja.
Laivoja korjataan usein ja niiden paino muuttuu.
Samoin niiden vakaus. Mitä ajatte takaa?
Miksihän niin vaikeasti ohjattava lautta sai lähteä myrskyn aikana?
Sanoin jo, että sää ei ollut huono Heweliuszin lähtiessä.
Tuulenvoimakkuus oli boforiasteikolla 7.
Eli kapteeni ei toiminutkaan väärin, kun lähti matkaan.
Sellainen tuulenvoimakkuus ei merkitse mitään sellaiselle lautalle.
Ei niin.
Siksi toistan:
kapteeni ei vaarantanut ketään parhaan tietämyksensä mukaan.
Ei kai.
"Ei kai"?
Miten niin "kai"?
Eikö hän saanutkin sääennusteen teiltä satamapäällikön toimistosta?
Kyllä.
Te myös annoitte lautan lähteä satamasta.
Kyllä.
Voitteko kertoa, miten on mahdollista,
että annoitte Heweliuszin lähteä,
jos tiesitte sään olevan huono Rügenin jälkeen?
Emme tienneet sitä. -Mielenkiintoista.
Minulla on tässä -
Saksan säävaroitus.
Se on tammikuun 13. päivältä klo 23.00.
Se varoittaa hurrikaanista, joka lähestyy Pohjanmereltä.
Niin?
Tulin todistamaan. Witold Skirmuntt.
Vai niin. Istukaa. Janickia korvennetaan yhä.
Emme tienneet varoituksesta.
Hälytys lähetettiin kaikkiin Itämeren satamiin.
Ette huomioineet sitä. Miksi?
Ehkä siksi, että kukaan satamapäällikön toimistossa,
joka vieläpä sijaitsee Świnoujściessa,
ei osaa saksaa. -Sen piti olla englanniksi.
Ette huomanneet hurrikaania, joka puhalsi 50 metriä sekunnissa!
Se ei voinut olla niin voimakas.
Hyvä herra. Tässä lukee selvästi "98 solmua."
Se tekee 50 metriä sekunnissa. Ettekö te osaa laskea?
Sellaisia hurrikaaneja ei ole.
Yllätys!
Kiitos. Ei muita kysymyksiä.
Paljon kiitoksia. -Anteeksi, ylituomari.
Kaikesta huolimatta muut lautat, omani mukaan lukien,
pääsivät kuitenkin satamaan.
Tekään, kapteeni Kubara, ette varoittanut Ułasiewiczia,
vaikka tietääkseni tuulennopeus kasvoi liian korkeaksi antureillenne.
Ettekö purjehtinutkin Rügenistä? -Älkää syytelkö minua.
Sää oli huono mutta ei kauhea.
Kapteeni Ułasiewicz luultavasti teki käännöksen piiloutuakseen Rügenin taakse.
Siksi alus meni tuulen mukana, jos edes tiedät, mistä puhun.
Tiedän kyllä, mutta miksi kapteeni olisi piiloutunut, jos sää ei ollut huono?
Etsit aukkoja kaikesta mahdollisesta!
Väitös kapteenin virheestä on täynnä aukkoja.
Heweliuszissa oli vialliset keulapotkurit ja painolastijärjestelmä.
Ihme, ettei se uponnut aiemmin.
Leikkaukset turvallisuuden kustannuksella johtivat tähän.
Heweliuszille tehtiin kaikki korjaukset hyvämaineisilla telakoilla.
Lopetetaan tämä pelleily.
Voitte mennä, hra Janicki. -Vielä yksi kysymys.
Hiljaisuutta! -Minulla on vielä yksi kysymys!
Jatkamme kymmenen minuutin päästä.
Sitten kutsumme seuraavan todistajan. Kiitos paljon.
Mikä sekasotku!
Kuka helvetti järjesti Budziszin rva Ułasiewiczille?
Mistä minä tietäisin?
Jaś, rauhoitu. -Vittu!
Olen rauhallinen kuin munkki Tiibetistä! Kuka teki sen?
Minä.
Selvä. Nyt tiedämme.
Vitun halleluja. -Minun piti huolehtia rva Ułasiewiczista.
Rauhoittukaa.
Puhumme nyt perämies…
Skirmunttin kanssa. -Niin. Hyvin se menee.
Ei huolta, Jaś. -Toivon niin.
Puhumme myöhemmin.
Muistutan, että vannoitte valan.
Hra Skirmuntt, olitte komentosillalla juuri ennen onnettomuutta.
Kyllä, jonkin aikaa.
Voitteko kertoa omin sanoin, mitä sillalla tapahtui?
Odotetusti.
Kohtasimme luonnonvoimat,
kuten te teitte Karkonoszella.
Voitteko kertoa, mitä teitte sillalla?
Olin vuorossa.
Missä kapteeni oli? -Nukkumassa.
Hiljaisuutta, naiset ja herrat.
Hiljaisuutta, pyydän!
Tarkoitatteko,
että kapteeni ei ollut komentosillalla myrskyn aikana?
Kapteeni saapui tietysti heti, kun ongelmia ilmeni.
Oliko teidän päätöksenne täyttää vasen painolastisäiliö?
Ei. Perämies Skrzypczyński teki päätöksen siitä.
Tuulen paine kallisti alusta oikealle,
joten päätimme vakauttaa aluksen täyttämällä vasemman painolastisäiliön.
Se vakautti aluksen hetkeksi.
Miksi vain hetkeksi?
Kun teimme käännöksen tuulta kohti,
lautta kaatui.
Miksi teitte käännöksen?
En tiedä.
En ollut enää sillalla silloin.
Missä olitte? -Anteeksi?
Missä olitte?
Konehuoneessa.
Tarkistin painolastiventtiilit.
Hra Skirmuntt…
Juotteko mielellänne?
Mieletöntä! -Hiljaisuutta, pyydän!
Hiljaisuus! -Tämä on naurettavaa!
Vaadin järjestystä!
Saamieni tietojen mukaan ollessanne sairaalassa -
teillä oli pullo alkoholia.
Niin oli. Suurlähetystön työntekijä antoi sen minulle.
No? Joitteko yhdessä?
Anteeksi.
Voimmeko jättää naurettavan väitteen miehistön humaltumisesta?
Te ette päätä, mistä täällä keskustellaan. -Vastustan tällaista vihjailua.
Istukaa.
Hra Skirmuntt, voisitteko kertoa, miten saitte asemanne perämiehenä?
Sain ylennyksen.
Ettekö ole käynyt merenkulkukoulua?
Ansaitsin ylennyksen työskentelemällä merellä kapteeni Ułasiewiczin kanssa.
Hyvä on, mutta ylennyksenne oli harkinnanvaraista.
En ymmärrä, mitä ajatte takaa. Hankin kokemukseni käytännössä.
Tarkoitan kysyä,
olitteko oikea henkilö komentosillalla tämän mittakaavan myrskyn aikana?
Kapteeni oli sillalla. Löysitte hänen ruumiinsa sieltä.
Ehkä hän tuli sinne, kun lautta oli jo kaatunut.
Anteeksi, kapteeni Kubara.
Eikö tunnu oudolta, että kokenut kapteeni -
tekisi sellaisen virheen ja jatkaisi epätasaisella painolastilla?
En tiedä. Ehkä se ei ollut virhe.
Tai ehkä virhe ei ollut kapteenin.
Kapteeni Binterkin uskoo,
että Ułasiewicz oli liian kokenut tehdäkseen sellaisen virheen.
Ehkä te teitte käännöksen ja kaadoitte aluksen.
Onko tämä kuulustelu vai lynkkaus?
Hra Celej! Istukaa!
Järjestystä!
Minäkin haluaisin kuulla vastauksen ilman johdattelua.
Ei tämä ole mikään toivekonsertti.
Yritämme selittää onnettomuuden syitä.
Faktat ovat, mitä ovat.
Hra Skirmuntt. Kertokaa meille, mitä tapahtui.
En kaatanut alusta!
Kapteeni teki käännöksen.
Oli pakko. -Miksi?
En tiedä. En ollut sillalla silloin. -Hra Skirmuntt. Jos ette ollut sillalla,
miten voitte tietää, että kapteeni teki käännöksen?
Perämies!
Odota.
Perämies… -En upottanut alusta!
Se en ollut minä!
En tehnyt sitä.
Kerro, mitä siellä tapahtui.
Miksi sanoit, että Ułasiewiczin piti tehdä käännös?
Witold.
Vastaus löytyy Ostsee Radion nauhoilta.
SYNTYMÄTODISTUS
VAKUUTUS WITOLD SKIRMUNTT
Tänne, kisu.
Ole hyvä.
Toivota onnea.
PUOLAN JA SAKSAN RAJA
Ostsee Radio, tässä Kempen!
Olemme onnettomuuspaikalla!
Toistakaa. Emme kuule teitä!
Ostsee Radio, tässä Kempen!
Anteeksi. Ovatko nämä aamuneljän nauhoja?
Kyllä, klo 4.00-5.15.
Mikä alus on Kempen?
Minun pitää tarkistaa.
Kiitos.
Ostsee Radio, tässä Kempen!
Olemme onnettomuuspaikalla!
Puolan alus Jan Heweliusz on vasemmalla. Aloitamme pelastuksen!
Kertokaa koordinaatit.
Ostsee Radio, tässä Kempen!
Olemme onnettomuuspaikalla!
Puolan alus Jan Heweliusz on vasemmalla. Aloitamme pelastuksen!
Kertokaa koordinaatit!
Olemme 25 kilometriä Kollickerista itään.
Kempen!
Tämä on Kempen! Olosuhteet ovat liian ankarat.
Lähdemme täältä.
Kempen!
Ymmärsinkö oikein, että lähdette?
Kyllä. -Kuitti.
Meillä ei ole tietoa Kempenistä.
Olitte kuitenkin yhteydessä heihin.
Niin, mutta meillä ei ole tietoja.
Voinko saada kopion näistä nauhoista?
Ota alkuperäiset.
Emme tee ylimääräistä kopiota.
Lähetä ne minulle myöhemmin.
Kiitos.
Budzisz puhelimessa.
Binter tässä.
Olkaa hyvä ja kuunnelkaa tarkkaan.
Heweliusz oli törmäyskurssilla saksalaisen aluksen kanssa.
Lauttaa oli pakko kääntää.
Mitä? Miten niin törmäyskurssilla?
Siellä ei ollut muita aluksia.
Niistä ei mainittu. Mistä tiedät sen?
Sen voi päätellä Ostsee Radion nauhoilta.
Nauhoiltako? -Niin.
Onnettomuuspäivältä.
Ne ovat mukanani. Esitän ne huomenna.
Asia on niin, että tämä muuttaa kaiken.
Saksan aluksella oli etuoikeus.
Hetki onnettomuuden jälkeen aluksen kapteeni sanoo,
että Heweliusz on vasemmalla.
Voitte mennä.
Minun pitää mennä.
Nähdään huomenna.
Unohtuiko jotain?
Kiitos.
Helvetti.
Oliko se Binter? -Kyllä.
Mitä hän sanoi?
Meillä on läpimurto.
Tänään on viimeinen käsittelypäivä loppupuheiden kera.
Myöhemmin merioikeus analysoi todisteet ja antaa päätöksen kuukauden sisällä.
Melkein koko Puola odottaa tämän päivän päätöstä.
Erityisesti paikalliset,
mukaan lukien vainajien omaiset ja merimiehet.
Pidämme katsojamme ajan tasalla.
Viisi minuuttia.
Aika lähteä.
Missä Binter on?
Hyvät naiset ja herrat!
Tänä aamuna saimme surullisia uutisia.
Viime yönä tapahtui vakava kolari,
jossa menehtyi yksi lautamiehistämme -
kapteeni Piotr Binter.
Tästä syystä siirrän tämän päivän käsittelyn huomiseen.
Sinun pitäisi pysyä täällä loppuun asti.
Sain tarpeekseni. Haluan palata tyttäreni luo.
Loppupuheet pidetään huomenna.
Mikä loppuu?
Saanko ainakin viedä sinut? -Ei, kiitos.
Minun pitää hoitaa jotain ja sinun pitää valmistautua.
Hyvästi.
Hei. Olen jo Świnoujściessa.
On tosin pieni viive toimintahäiriön takia.
Ehkä emme lähde ollenkaan.
Sää on ollut rankka viime päivinä…
10 TUNTIA ENNEN HÄTÄKUTSUA
Ehkä siksi, että unohdin Baba Jagan. Meri raivoaa.
Eilen aalto osui kylkeen niin kovaa,
että aluksen perä osui laituriin,
ja nyt pojat yrittävät korjata tuhojemme jälkiä.
Ei ole mukava kulkea Heweliuszilla tässä säässä.
Työntömoottoreitakaan ei ole korjattu.
Ostin Agalle Daim-patukoita, mutta käske häntä päntätä englantia.
Olen myös pahoillani siitä…
Suutun helposti väsyneenä.
Mennäänkö hiihtämään, kun palaan? -Andrzej!
Andrzej! Tule jo!
Tullaan! Odota!
Nauhoita Trójka Radion musiikkilista. Korin vieressä on tyhjä nauha.
Minun on mentävä…
Rakastan teitä molempia. Suukota myös Haniaa ja Januszia.
Enää viisi päivää. Paljon suukkoja!
Andrzej on kunnon kaveri. Luotan häneen kaikessa.
Eikö hän märise? -Ei varmasti!
Tunnen Andrzejn hyvin.
Hei, Andrzejek! -Hei.
Tämä on hra Ferenc. -Kapteeni Ułasiewicz.
Saimme pyynnön ylemmältä johdolta.
Voimmeko lykätä lähtöä?
Vielä entisestäänkö? -Hieman vain.
Olosuhteet ovat vaikeat. Yöllä voi tulla myrskyä.
Odotamme tärkeää diplomaattilähetystä.
Pärjäät säässä kuin säässä, Jędruś.
Jędrek… -Mitä…?
Tämä on todella tärkeää.
Pystytkö siihen?
Ehkä, mutta pystyykö Heweliusz?
Kiitos.
Tule.
Sanoinhan, että kaikki järjestyy.
Andrzej on taitava.
Tervehdin vain, ja te hoitelette heidät.
Tulkaa.
Onpa muodollinen vastaanotto. -Saamme harvoin korkea-arvoisia vieraita.
Rva Marta… -Anna kätesi.
Purseri vie teidät hytteihinne. -Hei.
Tämä nuori merimies saa käydä komentosillalla, jos haluaa.
Kiitoksia.
Häntä pelottaa hieman. Ensimmäinen ulkomaanmatka.
Tietenkin. Ola voi huolehtia hänestä.
Toki. -Menetkö Olan mukaan?
Tule. -Seuratkaa minua.
Onko pian valmista?
No niin, valmista on.
Mene kertomaan, että peräportti on kunnossa.
Mutta… -Liikettä niveliin.
Hei, kaikki. -Ai.
Miten silmät voivat?
Kuten peruskoulussa. -Hyvä.
Unohdin, miten ruma maailma voi olla,
mutta kun katson teitä… -Hei, Waldek.
Hei.
Hei, Zajdel.
Kapteeni, peräportti on korjattu.
Aloittakaa lastaus.
Älkää kiirehtikö, koska…
Odotamme vielä yhtä kuormaa. -Ymmärrän.
Mitä kuormaa?
Jotain suurlähetystölle.
Ei paljon unta. -Tyttö saa hampaita ja itkee paljon.
Siirrä valkoinen rekka kakkoselle.
Muuten kallistumme liikaa oikealle. -Selvä, hra Celej.
Päällikkö. Tule tänne.
Seis!
Mitä hittoa tapahtuu? -Ei mitään. Huolehdi omista asioistasi.
Tämä on minun asiani. -Niinkö? Ole hyvä.
Vittu…
Antaa mennä!
Pysäköi se perään keskelle!
Mihin laitan sen? -Perälle.
Selvä on.
Olkaa valmiina. Edessä on rankka ilta.
Valitettavasti tiedän sen. Mihin aikaan lähdemme?
Kiitos.
Toivottavasti pian.
Mitä kello on?
Voimmeko puhua, kapteeni?
Anteeksi. -Totta kai.
Niin?
On ongelma. -Mitä?
Yksi rekka on paljon ilmoitettua painavampi.
Kuinka paljon? -Kolmekymmentä tonnia.
Sitten se jää rannalle. -Ei voi.
Tuo rekka siis.
Mikä on syväys?
Olemme rajalla, ja kuorma-autoja on vielä kolme.
Älä päästä niitä kyytiin.
Onko lastaus ohi? -On.
Lastaus on ohi!
Toistan: lastaus on ohi!
Lastaus on ohi!
Mitä tarkoitat? Onko tämä vitsi? -Kapteeni päätti!
Minulla on aikaraja!
Tule sitten seuraavalla lautalla.
Se menee vasta huomenna!
Mitä hän sanoi? -Emme pääse mukaan.
Mahdotonta!
No niin. Lähdetään.
Olemme kolme tuntia myöhässä.
Mitä päättäjille mahtaisi?
Purjehdimme neljällä moottorilla. -En ole varma…
Kapteeni. Saksalaiset sanoivat radiossa jotain hurrikaanista lähellä Arkonaa.
Niinkö?
Satamapäällikön toimisto, tässä Heweliusz.
Puhu vain, Jędruś.
Oletko kuullut hurrikaanista? Saksalaiset puhuivat siitä.
Emme tiedä mitään. Tuuli on kova mutta ei kauhea.
Emme ole Karibialla.
Lähtivätkö muut?
Kaikki toimii. Voitte lähteä.
Kiitos.
Käynnistä neljä moottoria ja kaksi keulapotkuria.
…vaimoni. -Niin.
He asuvat kuulemma Strzelinissä.
Odota… Hyvä.
Hän tekee aina mahtavaa ruokaa.
Nosta ramppi. Irrottakaa köydet.
Ramppi nostettu.
Vasen puoli valmis.
Keula valmis.
Voimme lähteä.
Valmiina sulkeutumaan.
Sulkekaa portti.
Helvetin kolmastoista.
Portti kiinni ja lukossa.
Ota ohjat. Ohjauskurssi 055.
Ohjat otettu. 055.
Kurssi 055.
ŚWINOUJŚCIEN SATAMAN SISÄÄNTULO, PUOLA 4,5 TUNTIA ENNEN HÄTÄKUTSUA
Keittonne.
Kiitos. -Hyvää ruokahalua.
Otitko keittoa? -Kyllä.
Paisti vai kana? -Paisti.
Kapteeni puhuu. Ohjaus päättyy. Vaihdetaan navigointiin.
Neljä moottoria ja generaattorit.
Waldek, olet täällä kahteen asti. Sitten Witek jatkaa.
Säilytä kurssi 355. Jos se muuttuu, korjaa kurssiin 350.
Totta kai.
Ilmoita, jos jotain tapahtuu.
Hyvää yötä. -Hyvää yötä.
Jan Heweliuszin uppoamisen kaltaisilla tapauksilla -
ei ole koskaan vain yhtä syytä.
Sen takia yksi ainoa henkilö ei ole vastuussa kaikesta.
Tragedia on monen tekijän summa.
Pitää tapahtua paljon onnettomia yhteensattumia,
jotta syntyy onnettomuus.
14. TAMMIKUUTA KOLME TUNTIA ENNEN HÄTÄKUTSUA
Miksi lautta kallistuu näin paljon? -Koska on helvetin tuulista.
Päällikkö!
Emme pysty tähän, jos lauttaa ei suoristeta!
Komentosilta, Celej tässä.
Komentosillalla. Mitä nyt?
Lautta pitää suoristaa. Se kallistuu aivan liikaa.
Selvä on.
Käännymme oikealle. Vaihdan kaatumisenestosäiliöt.
Ilmoittakaa, kun kaikki on kiinnitetty.
Kurssi 030. -030.
Kurssi 030.
Zajdel.
Tämä on komentosilta. Täytämme vasemman säiliön.
Kuitti ja loppu!
Hei, herrat.
Miten sujuu? -Lautta keinuu mutta vain vähän.
Kurssi 030. Lounaistuuli, voima kahdeksan.
Kallistuimme, mutta korjasin sen säiliöillä.
Venttiilit ovat kiinni. Marek ja muut lisäävät ketjuja.
Voimakas virtaus tönäisi meidät hieman oikealle.
Palaa myöhemmin kurssille.
Nopeus on 13,5 solmua. Ilmoita, jos jotain tapahtuu.
No niin. Onko kurssi selvä?
On. Ei signaaleja.
Hyvää yötä. -Öitä.
Onko kaikki kiinni, Marek?
Kyllä on. Kiitos.
Liikkuvatko rekat paljon?
Kuin Jehovan todistajat.
Helvetinmoinen myrsky.
ITÄMERI 30 MINUUTTIA ENNEN HÄTÄKUTSUA
Ajelehdimme yhä.
Luovitaan vielä. Kurssi 335. -335.
Kurssi 335. -Hienoa.
Jan Heweliusz!
Mitä se oli?
En tiedä.
Jan Heweliusz!
Tämä on Kempen!
Jan Heweliusz! Tämä on Kempen!
Olemme oikealla puolellanne!
Olette törmäyskurssilla!
Vittu.
Olemme oikealla!
Mitä tapahtuu? Miksi hidastamme?
Olemme törmäyskurssilla. -Mitä tarkoitat?
Miksi? -En tiedä! Jokin saksalainen troolari.
Etkö nähnyt sitä aiemmin? Mitä hittoa olette tehneet?
Hidastin, koska… -Mitä? Hidastitko vauhtia myrskyssä?
Ei auta. Törmäämme siihen.
Hoidan tämän. Tarvitsemme vauhtia.
Tiukka vasen. -Tiukka vasen!
Mitä tapahtuu?
Tiukka vasen!
Silta kannelle. -Kannelle.
Silta kannelle.
Käske konehuonetta käynnistää potkurit.
Silta kaksi, käynnistäkää potkurit!
Puskurit käynnissä.
Miksi kallistumme?
Vesi on vasemmassa kaatumisenestosäiliössä.
Mikset ilmoittanut siitä? Siirrä se oikealle!
Zajdel, avaa oikea säiliö!
Mitä helvettiä?
Vittu!
Miksi alus kallistuu yhä?
Mikä kallistustankkia vaivaa, Zajdel?
Mitä helvettiä? -En tiedä!
Mene katsomaan!
Kallistuma kasvaa.
Montako astetta?
20 ja nousee.
Huomio, miehistö ja matkustajat! Kapteeni puhuu!
Lautta on evakuoitava.
Toistan: lautta on evakuoitava.
Sellaisessa aallokossa ja tyrskeessä tutkat voivat valehdella.
Ne eivät tunnista kaikkia esineitä. Varsinkin, jos alus on pieni.
Esimerkiksi saksalainen laiva, joka ilmestyi vaarallisen lähelle lauttaa.
Se oli törmäyskurssilla Heweliuszin kanssa.
Saksalaisella aluksella oli etuoikeus. Siksi käännös tehtiin.
Onnettomuus johtui ulkoisista tekijöistä.
Aluksen rakennusvirheistä,
tiedon puutteesta, Itämeren sääolosuhteista -
ja huonosta onnesta.
Mutta ei kapteenin epäpätevyydestä.
Kapteenin käytös oli esimerkillistä.
Hän antoi tietä.
Kertokaahan…
Onko teillä todisteita väitteellenne?
Valitettavasti ei.
Ne paloivat Piotr Binterin auton mukana.
Onko herroilla muuta kysyttävää?
Kiitos.
Käytyään läpi annetut todisteet -
samoin kuin todistajien ja asianomistajien todistukset,
Stargard Szczecińskin merioikeuden raati -
toteaa seuraavasti.
Jan Heweliuszilla traagisesti menehtynyt kapteeni Andrzej Ułasiewicz -
on vastuussa katastrofin aiheuttamisesta.
Voitte istua.
Kapteeni laiminlöi velvollisuutensa.
Hän osoitti vastuuttomuutta -
tekemällä riskialttiita päätöksiä myrskyn aikana.
Hänen miehistönsä taas -
ei onnistunut ylläpitämään työterveys- ja turvallisuusprotokollia.
Valetta.
Hiljaisuutta.
Jan Heweliusz ei ollut vailla puutteita,
mistä laivanvarustaja on myös vastuussa.
Lisäksi sinä yönä vallinnut sää todella oli rajua.
Siitä huolimatta miehistön tekemät laiminlyönnit -
ja kapteenin käsittämätön päätös tehdä äkkikäännös -
olivat ratkaisevia tekijöitä tässä tragediassa.
Vittu…
Komentosilta! Kuuluuko?
Tässä komentosilta.
Mies yli laidan vasemmalla puolella!
Mies yli laidan! -Kuitti!
Heittäkää pelastusrengas!
Onko tuomio tehty?
Mennään yhdessä jonnekin.
Vaikka hiihtoretkelle.
Haluaisin opiskella navigointia.
Sinulla on vielä aikaa miettiä asiaa.
Päivää.
HEWELIUSZIN ONNETTOMUUS VAHVISTI PERIAATETTA SIITÄ,
ETTÄ VAIN ALUKSEN KAPTEENI SAA PÄÄTTÄÄ LÄHDÖSTÄ
VUONNA 2005 MERIMIESTEN LESKET VOITTIVAT OIKEUSJUTUN PUOLAA VASTAAN
EUROOPAN IHMISOIKEUSTUOMIOISTUIMEN MUKAAN -
MERIOIKEUS EI KÄSITELLYT UPPOAMISTA PUOLUEETTOMASTI
KAPTEENIN LESKI JOLANTA UŁASIEWICZ EI OSALLISTUNUT KÄSITTELYYN
HEWELIUSZIN TAPAUS ON YHÄ SELITTÄMÄTÖN JA TUNTEITA HERÄTTÄVÄ
VUONNA 2025 NIMETTIIN ONNETTOMUUDEN 56. UHRI,
ITÄVALTALAISEN KUORMA-AUTON KULJETTAJAN 17-VUOTIAS TYTÄR
LUETTELO JAN HEWELIUSZIN ONNETTOMUUDEN UHREISTA
Tekstitys: Petra Rock